**Villem Kapp “Eesti muld ja eesti süda”**

Hingamised.

Siiras palve koorijuhtidele: ärme tee trükitud hingamismärkide järgi, vaid laulame muusikaliste lausete kaupa, mille pikkus on neli takti. Hingame nelja takti järel.

Ainus erand on laulu lõpus, kus hingame viimase rea esimese takti keskel, peale 2. lööki, enne sõna: "sind (ei iial unusta)" 1. salmis. Ja nii teistes salmides ka.

Teksti rütm.

Jälgida rütmimuudatusi, salmid on erinevad.

NB! Taktis 11 on noodirea kohalt puudu punkteeringu teine osa, kuueteistkümnendik (2. salmis sõna „kuulnud“). Kolmas salm punkteerige samamoodi („rind siis“).

17. takt (lk 68, kolmanda süsteemi viimane takt) 3. salmis on 3. löögil võrdsed kaheksandikud ("eesti süda")

Akordid pidega.

Bariton (8.takt) ja teine tenor (12. ja 16. takt), teil on seal pidega akordid. Laulge kõik pidede lahendused *diminuendoga*. (N: "püha Eesti, isamaa").

Dünaamiline plaan.

Jälgige autori märkusi, mis noodis kirjas.

Laulu lõpp.

Kui kaks esimest salmi lõpevad vaikselt ja väikese loomuliku *ritenuto*ga, siis 3. salm lõpeb julgelt ja eelviimases taktis kindlasti *crescendo* ja tempoline laiendus ning *tenuto* sõna "la-hu-ta" silpidel.

Head laulmist! Ja kõik need teised hüüdlaused ka...

Lugupidamisega

Ants Üleoja